
BENDROJO SKYRIAUS SPECIALISTO PAREIGYBĖS APRAŠYMAS


I. BENDROJI DALIS

	1. Bendrojo skyriaus specialisto pareigybė reikalinga organizuoti Savivaldybės tarybos, tarybos komitetų posėdžių darbą, įforminti dokumentus vadovaujantis dokumentų rengimo, tvarkymo ir apskaitos taisyklėmis.
	2. Bendrojo skyriaus specialistas yra darbuotojas, dirbantis pagal darbo sutartį. 
	3. Darbuotojas, einantis šias pareigas, turi atitikti šiuos specialiuosius reikalavimus:
	3.1. turėti aukštąjį universitetinį ar jam prilygintą  išsilavinimą;
	3.2. būti susipažinusiam su Lietuvos Respublikos Konstitucija, įstatymais, Vyriausybės nutarimais ir kitais teisės aktais, reglamentuojančiais vietos savivaldos institucijų veiklą;
	3.3. išmanyti teisės aktų ir dokumentų rengimo, jų tvarkymo taisyklių reikalavimus;
	3.4. mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu;
	3.5. mokėti dirbti Microsoft Office programiniu paketu.

II. DARBUOTOJO, EINANČIO ŠIAS PAREIGAS FUNKCIJOS

	4. Savivaldybės tarybos posėdžio pirmininkui padeda vesti posėdžius;
	5. Organizuoja patalpų paruošimą rajono savivaldybės tarybos  bei komitetų posėdžiams;
	6. Organizuoja rajono savivaldybės tarybos, tarybos komitetų posėdžių darbą, suderinęs su rajono savivaldybės meru ar kitu asmeniu, pirmininkaujančiu rajono savivaldybės tarybos, tarybos komitetų posėdžiams;
	7. Registruoja ir spausdina rajono savivaldybės tarybos, tarybos komitetų sprendimų projektus;
	8. Sudaro rajono savivaldybės tarybos posėdžių darbotvarkes bei komitetų posėdžių grafikus;
	9. Teikia informaciją apie rajono savivaldybės tarybos posėdžių darbotvarkes ir komitetų darbo grafikus rajono savivaldybės administracijos atsakingiems darbuotojams, seniūnijų seniūnams ir kitiems suinteresuotiems asmenims;
	10. Informuoja rajono savivaldybės tarybos, jos komitetų narius apie posėdžių datą bei laiką rajono savivaldybės tarybos veiklos reglamente numatytais terminais;
	11. Kviečia į rajono savivaldybės tarybos, komitetų posėdžius pranešėjus darbotvarkės klausimais;
	12. Išsiunčia rajono savivaldybės tarybos sprendimų projektus tarybos nariams, merui, rajono savivaldybės administracijai, Vyriausybės atstovui Marijampolės apskrityje rajono savivaldybės tarybos veiklos reglamento nustatytais terminais;  
	13. Skelbia informaciją apie įvyksiančių posėdžių laiką vietinėje spaudoje bei darbotvarkes rajono savivaldybės interneto svetainėje www.sakiai.lt;
	14. Tvarko priimtus rajono savivaldybės tarybos sprendimus, juos registruoja, sistemina ir išsiuntinėja adresatams;
	15. Dalyvauja Savivaldybės tarybos, komitetų posėdžiuose, juos protokoluoja, įformina protokolus bei juos pasirašo; 
	16. Dalyvauja mero potvarkiais, administracijos direktoriaus įsakymais sudarytose darbo grupėse, komisijose; 
	17. Prireikus parengia rajono savivaldybės tarybos, komitetų protokolų išrašus;
	18. Registruoja rajono savivaldybės tarybos, komitetų posėdžiuose dalyvaujančius tarybos narius, posėdžio svečius ir kviestuosius asmenis;
	19. Registruoja norinčius kalbėti rajono savivaldybės tarybos posėdžio metu ir posėdžio pirmininkui pateikia norinčiųjų kalbėti sąrašą;
	20. Informuoja skyrių vedėjus ar specialistus (pagal kuruojamas sritis), kuriems pateikti paklausimai, pateikdama paklausimą kartu su protokolo išrašu;
	21. Prieš rajono savivaldybės tarybos, jos komitetų posėdžius pateikia rajono savivaldybės tarybos nariams elektroniniu būdu papildomų darbotvarkių projektus, alternatyvių arba patikslintų sprendimų projektus bei papildomą medžiagą;
	22. Išsiunčia rajono savivaldybės tarybos sprendimų kopijas rajono savivaldybės tarybos sprendimų projektų informaciniuose lapeliuose nurodytiems vykdytojams ir suinteresuotiems asmenims;
23. Esant reikalui, parengia slapto balsavimo biuletenius;
	24. Skelbia tarybos sprendimų projektus ir priimtus rajono savivaldybės taryboje sprendimus rajono savivaldybės interneto svetainėje bei Teisės aktų registre. 
	25. Pildo rajono savivaldybės tarybos narių darbo laiko apskaitos žiniaraščius ir juos teikia rajono savivaldybės administracijos Centralizuotos buhalterijos skyriui;
	26. Priima rajono savivaldybės tarybos narių ketvirčio išmokų ataskaitas;
	27. Pasibaigus kalendoriniams metams, sutvarkytą dokumentaciją perduoda į archyvą;
	28. Vykdo kitus nenuolatinio pobūdžio su skyriaus funkcijomis susijusius pavedimus tam, kad būtų pasiekti savivaldybės administracijos darbo tikslai.

III. ATSAKOMYBĖ IR ATSKAITOMYBĖ

	29. Bendrojo skyriaus specialistas atsako už:
	29.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;
	29.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;
	29.3. žalą, padarytą dėl savo kaltės ar neatsargumo.
	30. Bendrojo skyriaus specialistas tiesiogiai pavaldus skyriaus vedėjui.
_________________________________

Susipažinau



